

PÁLYÁZATI FELHÍVÁS

a nevelőszülők Központi Oktatási Program szerinti képzését folytató képzőintézmények kijelölésére

Az Emberi Erőforrások Minisztere jóváhagyásával a Nemzeti Szociálpolitikai Intézet a helyettes szülők, a nevelőszülők, a családi napközit működtetők képzésének szakmai és vizsgakövetelményeiről, valamint az örökbefogadás előtti tanácsadásról és felkészítő tanfolyamról szóló 29/2003. (V.20.) ESzCsM rendelet 8/A. § (3) és a 8/B. § (1) bekezdésben kapott felhatalmazás alapján a nevelőszülők Központi Oktatási Program szerinti képzését folytató intézmények miniszter általi képző intézményi kijelölése céljából pályázatot hirdet.

1. **A pályázat célja**

A helyettes szülők, a nevelőszülők, a családi napközit működtetők képzésének szakmai és vizsgakövetelményeiről, valamint az örökbefogadás előtti tanácsadásról és felkészítő tanfolyamról szóló 29/2003. (V.20.) ESzCsM rendeletben (a továbbiakban: Rendelet) meghatározott Központi Oktatási Program (a továbbiakban: KOP) alapján szervezett **nevelőszülői képzést folytató intézmények a gyermekek és az ifjúság védelméért felelős miniszter általi kijelölésének vagy ismételt kijelölésének előkészítése**.

1. **A pályázati programok általános feltételrendszere és eljárási rendje**
2. ***A pályázatokat benyújtók köre***

A pályázat nyílt felhívás formában kerül meghirdetésre. Pályázhat valamennyi olyan, a gyermekvédelem területén működő intézmény, amely megfelel a Nemzeti Szociálpolitikai Intézet (a továbbiakban: képzésért felelős szerv) jelen pályázati kiírásában foglalt feltételeknek és

- jelen pályázat megjelenéséig nem rendelkezik miniszteri kijelöléssel, vagy

- 2021. július 31. napjáig rendelkezik miniszteri kijelöléssel

és a pályázat benyújtásának időpontjában a szolgáltatói nyilvántartásba bejegyzett nevelőszülői hálózatot működtet.

A pályázó vállalja a Rendeletben és a nevelőszülők részére szervezett KOP-képzésben foglalt feltételek teljesítését.

A pályázó a képzés megvalósítása érdekében más szervezettel partneri megállapodást köthet. A megállapodással kapcsolatosan a pályázó a képzésért felelős szerv felé tájékoztatási és együttműködési kötelezettséget vállal.

A Rendelet 8/B. § (3) bekezdése értelmében képző szervezet pályázatonként legfeljebb 5 (öt) évig terjedő időtartamra jelölhető ki. Az ismételt kijelölésre történő eredményes pályázat esetén az ismételt kijelölés kezdőidőpontja a miniszter által korábban kibocsátott kijelölő dokumentumban meghatározott záró időpontot követő nap, azaz 2021. augusztus 1. napja.

1. ***A pályázat eljárási rendje***

A pályázat benyújtásának határideje: **a pályázat megjelenésétől számított 45 nap, azaz 2021. május 15.**

A pályázatot kizárólag elektronikus úton kell benyújtani a megjelölt nap 23 óra 59 percig. A benyújtási határidő módosítására nincs lehetőség, a határidőt követően benyújtott pályázat nem kerül elbírálásra.

A pályázatot kizárólag a felhívás mellékletében meghatározott adatlapon (a továbbiakban: adatlap) lehet benyújtani, a szükséges kiegészítő információkat tartalmazó mellékletekkel együtt.

A pályázat benyújtásának helye:

**titkarsag@nszi.hu**

A pályázatok feldolgozása és elbírálása a következő rend szerint zajlik:

* a beérkezett pályázatok formai és szakmai előminősítését, a pályázatok kezelését a képzésért felelős szerv végzi;
* hiánypótlásra felhívásra egy alkalommal van lehetőség;
* a hiánypótlás eredménytelensége esetén a képzésért felelős szerv eredménytelennek minősíti a pályázatot;
* a pályázatok szakmai értékelését a képzésért felelős szerv által külön erre a célra felállított bíráló bizottság folytatja le;
* a bíráló bizottság értékelését írásban rögzíti.

**A képzésért felelős szerv 2021. május 24.** napjáig **formai szempontból ellenőrzi** a benyújtott pályázatokat.

A kötelezően csatolandó melléklet(ek) hiánya esetén a képzésért felelős szerv a pályázó szervezetet **az adatlapon szereplő e-mail címre küldött elektronikus levélben egy alkalommal** hiánypótlásra hívhatja fel.

Hiánypótlásra egy alkalommal, a hiánypótlásra felszólító elektronikus levél **megküldését követő** naptól számított 5 munkanapon belül van lehetőség.

E határidő elmulasztása jogvesztő. Amennyiben a pályázó intézmény a megadott határidőn belül a hiánypótlásra felszólító elektronikus levélben meghatározottak szerinti hiánypótlási kötelezettségét nem teljesíti, a képzésért felelős szerv eredménytelennek minősíti a pályázatot.

**A formai szempontból elfogadott pályázatokat a képzésért felelős szerv szakmai értékelésre megküldi a bíráló bizottság részére.**

**A pályázatok szakmai értékelését** követően a képzésért felelős szerv a formai szempontból megfelelő pályázatokat a bíráló bizottság értékelésével és javaslatával együtt a kijelölésre vonatkozó döntés meghozatala céljából megküldi a miniszternek.

A pályázatok elbírálása során a képzésért felelős szerv biztosítja:

* a beérkezett pályázatok azonos szakmai és formai szempontok szerinti kezelését a pártatlanság és esélyegyenlőség feltételeinek megvalósítása érdekében,
* a pályázatok színvonalas értékelése érdekében megfelelő szakmai tapasztalattal, ismeretekkel és tekintéllyel rendelkező, valamint, a pályázó szervezetektől független bíráló bizottsági tagok közreműködését,
* a pályázati eljárás során felmerülő panasz kivizsgálását és a panaszos írásbeli tájékoztatását annak eredményéről.

A pályázat eredményét – **a miniszteri döntést követő 10 munkanapon belül** – a képzésért felelős szerv közli a pályázóval.

1. **A pályázatok elbírálásának általános szempontjai**
   1. ***Formai követelmények***

* a pályázat határidőben történő benyújtása,
* a pályázat kötelezően kijelölt pályázati adatlapon történő benyújtása, a szükséges mellékletekkel együtt,
* az adatlapon szereplő aláírások, pecsétek megléte,
* a fenntartó hozzájáruló nyilatkozata,
* a pályázati program és csatolandó mellékleteinek megléte.
  1. ***Tartalmi követelmények***

A pályázati program a következő részekből áll:

* + - * szakmai megvalósítási terv,
      * helyi képzési program tervezete,
      * pénzügyi megvalósítási terv.

*A szakmai megvalósítási tervvel szembeni tartalmi követelmények:*

* a pályázó intézmény szakmai tevékenységének bemutatása, kiemelten a nevelőszülői képzés, nevelőszülői ellátás területén,
* ismételt kijelölésre történő pályázat benyújtása esetén a pályázat benyújtását megelőzően megvalósult KOP képzésre vonatkozóan szerzett tapasztalatok és a tapasztalatokra alapozott javaslatok bemutatása,
* a nevelőszülői KOP képzésre irányuló toborzási terv ismertetése,
* a KOP képzés helyszíneire vonatkozó területi és tárgyi követelmények bemutatása (pl. terem/képzőhelyiség alapterülete m2/fő, fűthetőség, tanulóasztalok, székek, tanári asztal, szék, tábla vagy flipchart, további eszközök, berendezések, WC, mosdóhelyiség száma, mozgáskorlátozott résztvevők számára külön),
* a KOP képzés megvalósításában közreműködő oktatók szakmai és oktatói tapasztalatának ismertetése,
* a KOP képzés szerint megengedett elméleti órák részben online formában tervezett megvalósítása esetén az online oktatás megvalósítási tervének és az ahhoz használt platformnak az ismertetése,
* a KOP képzésben közreműködő gyakorlati helyeket biztosító potenciális partnerszervezetekkel való együttműködés bemutatása,
* a jövőre vonatkozó nevelőszülői képzési tervek ismertetése.

*A helyi képzési program tervezetével szembeni tartalmi követelmények:*

* megfelel a KOP-nak, figyelemmel a képzési cél, a célcsoport sajátosságaira és szükségleteire, szakmai tartalma kellőképpen kidolgozott és részletezett,
* a lehetséges célcsoport megfelelően meghatározásra kerül (jellemzői, oktatási, képzési szükségletek),
* a közreműködők (oktatók, trénerek) rendelkeznek a KOP-nak megfelelő képesítéssel és tapasztalattal,
* a helyi képzési program alapján a megvalósítás megfelel a Rendelet 8/A. § (4) bekezdése szerinti követelményeknek.

*A pénzügyi megvalósítási tervvel szembeni tartalmi követelmények:*

* a megvalósítás költségigénye, ütemezése reális és a szakmai célkitűzéssel összehangolt,
* a pályázati program megvalósításának pénzügyi feltételei alátámasztottak (II. melléklet szerint).
  1. **Előnyben részesülnek azok a pályázók, amelyek:**
* a személyes gondoskodás keretébe tartozó gyermekvédelmi szakellátás területén legalább öt éve folytatnak tevékenységet,
* nevelőszülő képzésben, továbbképzésben gyakorlattal rendelkeznek,
* a szakmai megvalósítási tervben kidolgozottan megjelenítik a képzésben résztvevő személyek gondozásában levő gyermekek ellátását, felügyeletét a képzési napokon,
* biztosítják a KOP szerinti nevelőszülői képzési program igény szerinti folyamatos működtetését.

1. **Egyéb feltételek**

A sikeresen pályázó intézmény a miniszteri kijelölésével kötelezettséget vállal arra, hogy

* a nevelőszülői KOP szerinti képzést a KOP és az irányadó jogszabályok alapján a képzésért felelős szervvel együttműködve valósítja meg;
* az általa szervezett nevelőszülői KOP képzéseken részvételi lehetőséget biztosít más nevelőszülői hálózat által működtetett nevelőszülők számára is a működtetőjük megkeresése esetén a Nemzeti Szociálpolitikai Intézet, mint a nevelőszülői KOP képzés szakmai felügyeletét ellátó szerv koordinálása mellett.

A miniszteri kijelöléssel rendelkező intézmények alábbi adatai hozhatók nyilvánosságra a Nemzeti Szociálpolitikai Intézet honlapján és a Szociális Ágazati Portálon:

* intézmény neve, elérhetősége (cím, telefonszám, e-mail, honlap),
* intézmény képviselőjének neve, elérhetőségei (telefonszám, e-mail),
* a kijelölő dokumentum száma, kelte,
* a kijelölés időtartama.

1. **Csatolandó mellékletek**

***Kötelezően csatolandó:***

* pályázati adatlap (I. melléklet),
* pályázati program és pénzügyi megvalósítási terv (II. melléklet)
* a fenntartó hozzájáruló nyilatkozata,
* a képzésben részt vevő előadók, oktatók, trénerek végzettségét igazoló iratok másolata,
* a képzésben részt vevő előadók, oktatók, trénerek szakmai önéletrajza, korábbi ilyen jellegű tevékenységük összefoglaló bemutatása vagy azokra vonatkozó referenciák,
* az előadók, oktatók, trénerek rendelkezésre állási nyilatkozata (egyenként, eredeti aláírással ellátva),
* záradék (III. melléklet).

***Csatolható mellékletek:***

* a pályázó intézmény korábbi nevelőszülői képzésre irányuló tevékenységéről szóló referenciák vagy azok összefoglaló bemutatása,
* a KOP képzés tervezett helyének helyszínrajza, fotók a tervezett helyszínről.

*I. MELLÉKLET*

**PÁLYÁZATI ADATLAP**

I: A pályázat benyújtásának célja:[[1]](#footnote-1)

* a gyermekek és az ifjúság védelméért felelős miniszter általi kijelölés
* a gyermekek és az ifjúság védelméért felelős miniszter általi kijelölés meghosszabbítása

II. A pályázó intézmény

* neve:
* címe:
* postacíme[[2]](#footnote-2):
* e-mail címe:
* honlap címe:
* szolgáltatói nyilvántartásba vételről szóló határozat száma:
* ágazati azonosítója:
* képviseletére jogosult személy neve:
* elérhetőségei (telefon, e-mail):

III. Kapcsolattartók

1. kapcsolattartó neve:

elérhetőségei (telefon, e-mail):

2. kapcsolattartó neve:

elérhetőségei (telefon, e-mail):

*II. MELLÉKLET*

**PÁLYÁZATI PROGRAM ÉS PÉNZÜGYI MEGVALÓSÍTÁSI TERV**

1. Pályázati program
   * 1. Szakmai megvalósítási terv
     2. Helyi képzési program tervezete

*A tervezeten belül, részbeni online megvalósítás esetén itt szükséges bemutatni:*

* *a pályázó választása szerinti online formában megvalósítandó képzési témákat, valamint a csak személyes jelenlét formájában megvalósítható képzési témákat;*
* *témánként és altémánként óraszámra bontva, az online képzés elemeit;*
* *az online képzésre használt platformot;*
* *az online képzés során alkalmazott ismeretátadási módot pl. előadás; interaktív előadás, témafeldolgozás kiscsoportokban, stb.*

*Az online módon* ***is*** *megvalósítható, valamint a csak személyes jelenlét keretében megvalósítható képzési témákat a IV. sz. melléklet tartalmazza.*

*A pályázó dönti el, kívánja-e bármely megengedett témát online módon megvalósítani, ha igen teljes egészében vagy csak részben, ha részben akkor mely altémákat.*

1. Pénzügyi program

**A megvalósítás során a képzésszervezéssel és a képzés megvalósításával kapcsolatban felmerülő tervezett bevételek és kiadások teljes körűen (E Ft)**

|  |  |  |
| --- | --- | --- |
|  | ***Bevétel*** | Ft |
|  | 1. ***Saját forrás*** |  |
|  | 1. ***Képzéssel összefüggő bevétel*** |  |
|  | képzés díja (fő x Ft) |  |
|  | egyéb |  |
|  | ***Bevétel összesen*** | Ft |
|  | ***Kiadás*** |  |
|  |  | Ft |
|  | ***I. Személyi jellegű kiadások összesen:*** |  |
|  | előadói, tréneri díjak |  |
|  | helyi oktatásszervezés |  |
|  | ***II. Személyi jellegű kiadások járulékai:*** |  |
|  | ***III. Dologi kiadások összesen:*** |  |
|  | *Előadói, tréneri díjak (vásárolt szolgáltatás):* |  |
|  | Óradíjak, trénerdíjak: óra x Ft/óra |  |
|  | Vizsgadíj (dolgozatjavítással): fő x óra x Ft/alkalom |  |
|  | Útiköltség (óra- és vizsgalátogatás): alkalom x Ft/alkalom |  |
|  | Szervezési költségek: Ft/fő x fő |  |
|  | Terembérlet: nap x Ft/nap |  |
|  | *Egyéb költségek* |  |
|  | Eszközbérlés, oktatástechnikai eszközök, fénymásolás: |  |
|  | Postaköltség, telefon, fax: |  |
|  | Higiéniai eszközök: |  |
|  | Szállás: (a képzés teljes idejére x fő + előadók részére) |  |
|  | Étkezés: (a képzés teljes idejére x fő + előadók részére) |  |
|  | *Egyéb (pl. toborzással, gyermekfelügyelet biztosításával összefüggő költségek):* |  |
|  |  |  |
|  |  |  |
|  |  |  |
|  | ***Kiadás összesen:*** | Ft |
|  |  |  |

# *III. MELLÉKLET*

# Záradék

Büntetőjogi felelősségem tudatában kijelentem, hogy a pályázati adatlapban és az előzőekben felsorolt ………..db csatolt mellékletben közölt adatok a valóságnak megfelelnek, a másolatban csatolt mellékletek az eredetivel mindenben megegyeznek. Tudomásul veszem, hogy valótlan adatok közlése a pályázatból való kizárást vonja maga után.

Miniszteri kijelölés esetén hozzájárulok ahhoz, hogy

- a pályázatban szereplő adatokat nyilvántartsa, kezelje, illetve a miniszter részére döntés céljára átadja;

- a pályázati kiírás 4. pontjában szereplő intézményi kijelölésre vonatkozó adatok nyilvánosságra hozhatóak a Nemzeti Szociálpolitikai Intézet honlapján és a Szociális Ágazati Portálon.

- a kijelölés alapján megvalósított KOP képzés szabályszerűségét, a helyettes szülők, a nevelőszülők, a családi napközit működtetők képzésének szakmai és vizsgakövetelményeiről, valamint az örökbefogadás előtti tanácsadásról és felkészítő tanfolyamról szóló 29/2003. (V. 20.) ESzCsM rendelet értelmében a Nemzeti Szociálpolitikai Intézet ellenőrizze.

Miniszteri kijelölés esetén vállalom, hogy a vezetésem alatt álló kijelölt intézmény az általa szervezett nevelőszülői KOP képzéseken részvételi lehetőséget biztosít más nevelőszülői hálózat által működtetett nevelőszülők számára is működtetőjük megkeresése esetén a Nemzeti Szociálpolitikai Intézet, mint a nevelőszülői KOP képzés szakmai felügyeletét ellátó szerv koordinálása mellett.

Dátum:………………………………… 2021. ……………………..hó……………nap

Cégszerű aláírás és pecsét:

aláírás:………………….…..

olvasható név, beosztás:……………………...

……………………..

P.H.

aláírás:………………….…..

olvasható név, beosztás:……………………...

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | A | B | C | D | E | F | G | H | I |
| 1 | A gondozási és nevelési tevékenységhez szükséges alapvető szakmai ismeretek | Szociálisan hatékony attitűd (orientációs tréning) | Gyermekvédelmi intervenció (szociális érzékenyítés) | Nevelőszülői tevékenység | Esetmegbeszélés | Összefüggő gyakorlat | Összes óraszám | Százalékos arány (%) |  |
| 2 | 34  *részben online módon is megvalósítható* |  | 26  *részben online módon is megvalósítható* | 38  *részben online módon is megvalósítható* |  |  | 98 | 41 | Elmélet |
| 3 | 4  *csak személyes jelenlét keretében megvalósítható* | 54  *csak személyes jelenlét keretében megvalósítható* | 4  *csak személyes jelenlét keretében megvalósítható* | 8  *csak személyes jelenlét keretében megvalósítható* | 30  *csak személyes jelenlét keretében megvalósítható* | 42  *csak személyes jelenlét keretében megvalósítható* | 142 | 59 | Gyakorlat/ elméletigényes gyakorlat |

*IV. Melléklet*

***A Központi Oktatási Program (KOP) alapján történő nevelőszülő képzés témakörei, óraszámai, valamint elméleti (online módon is megvalósítható) és gyakorlati (csak személyes jelenlét keretében megvalósítható) óraszámainak aránya***

**A képzésben részt vevők óraszámai**

1. Kérjük, a megfelelőt aláhúzással jelölni szíveskedjen. [↑](#footnote-ref-1)
2. Kérjük abban az esetben szíveskedjen kitölteni, ha a pályázó intézmény postacíme eltér a pályázó intézmény címétől. [↑](#footnote-ref-2)